समसपुर पक्षी विहार
समसपुर पक्षी विहार (Samaspur Bird Sanctuary) भारत के उत्तर प्रदेश राज्य के रायबरेली ज़िले में सलोन के निकट स्थित एक पक्षी अभयारण्य है। इसकी स्थापना सन् 1987 में 780 हेक्टेयर के क्षेत्रफल पर करी गई थी। यहाँ 250 से अधिक प्रकार के पक्षी देखे जा सकते हैं। स्थानीय पक्षियों में नकटा बत्तख, छोटी सिल्ही, गुगरल और यूरेशियाई चम्मचचोंच शामिल है। सर्दियों में यहाँ ऐसे भी कई पक्षी होते हैं जो हज़ारों मील के प्रवास कर यहाँ आते हैं, जैसे कि ग्रेलैग कलहंस, उत्तरी सींखपर, छोटी मुर्गाबी, यूरेशियाई पतेरा, तिदारी और चकवा।